راهێنەرى چیللى پێکهاتەى هەڵبژاردەکەى بۆ جامى کیشوەرەکان ئاشکراکرد و ئەلێکسیس سانچێز و ئەرتورۆ ڤیدالى بانگهێشت کردووە.
لە ١٧ى ئەم مانگەدا لە وڵاتى روسیا، بە بەشدارى هەشت هەڵبژاردە جامى کیشوەرەکان دەستپی دەکات و یەکێک لەو هەڵبژاردانەش چیللى پاڵەوانى کیشوەرى ئەمریکاى لاتینە.
خوان ئەنتۆنیۆ بیزى راهینەرى هەڵبژاردەى چیللى ٢٣ یاریزانى بۆ ئەو پاڵەوانێتییە بانگهێشت کردووە، کە دیارترینیان ئەلێکسیس سانچێزى هێرشبەرى یانەى ئەرسناڵى ئینگلیزى و ئەرتورۆ ڤیدالى یاریزانى یانەى بایرن میونشنى ئەڵمانین.
هەروەها کلاودیۆ براڤۆى گۆڵچى مانچستەر سیتى و گارى میدێڵى بەرگریکارى ئینتەر میلان و ئیدواردۆ ڤارگاسى هێرشبەرى ئۆناڵى مەکسیکیش ناویان لە لیستى یاریزانەکاندا هاتووە.
چیللى لە کۆمەڵەى دووەمى جامى کیشوەرەکاندایە و هەریەکە لە هەڵبژاردەکانى ئەڵمانیا و ئوسترالیا و کامیرۆنى لەگەڵدایە.
رۆژ لە دواى رۆژ هەواڵی پەیوەندی کردنی ڤیراتی بە یانەى بەرشەلۆنەوە زیاتر دەبێت و لە ئێستاشدا گفتوگۆکان لەسەر گواستنەوەى ئەو یاریزانە لە پاریسەوە بۆ ئیسپانیا بەردەوامە.
بە پێی هەوالی رۆژنامەکان، یانەى بەرشەلۆنە ئامادەیە 100 ملیۆن یۆرۆ لە کرینی ڤیراتی خەرجبکات بەڵام ئیدارەى یانە فەرەنسیەکە دەستبەرداری نابێت.
رۆژنامەى ئەلمۆندۆ ئاشکرایکردوە کە ڤیراتی بە هاوڕێکانی راگەیاندوە حەزدەکات درێسی بەرشەلۆنە لەبەر بکات.
ئەو رۆژنامەیە تەئکید لەسەر ئەوەش دەکاتەوە کە میسی رۆڵی گەورەى هەبوە لەوەى ڤیراتی حەز بە یاریکردن بکات لە بەرشەلۆنە بەتایبەت پاش ئەوەى لە دیزنی لاند هەردوکیان چاویان بە یەکتر کەوتوەو میسی چەند خولەکێک لەو بارەیەوە قسەى لەگەڵ کردوە.
یانەى ئینتەرمیلان سپالێتی وەک راهێنەری نوێ بە راگەیاندنەکان ناساند و ئەویش تەئکیدی کردەوە کە هاتوە بۆ ئەوەى مێژووی یانەکە بگەڕێنێتەوە.
یانەى ئینتەرمیلان کۆنفرانسێکی رۆژنامەنوسی بۆ سپالێتی راهێنەری نوێ ئامادە کرد و تیایدا بە هاندەران و راگەیاندنەکانی ناساند.
لە کۆنفرانسەکەدا سپالێتی تەئکیدی کردەوە کە دەیەوێت مێژووی ئینتەرمیلان بگەڕێنێتەوەو داواشی لە یاریزانەکان کرد متمانەى پێ بکەن.
ئاماژەى بەوەشدا کە پێویستە یاریزانەکان قورسایی درێسی ئینتەرمیلان بزانن و بەهەموو لایەک هەوڵ بۆ گەرانەوەى ئینتەر بدەین بۆ شوێنی ئاسایی خۆی.
لە بەشێکی تری قسەکانیدا سپالێتی باسی لەوە کرد کە ئیکاردی هەر وەک کاپتن دەمێنێتەوە و شێوازی یاریکردنیشی بریتی دەبێت لە چوار دوو سێ یەک.
سپالێتی خۆی بە جیاواز لە راهێنەرەکانی پێشوی ئینتەرمیلان دادەنێت و باس لەوە دەکات کە سود لە خیبرەى خۆی وەردەگرێت.
لەکۆتایی قسەکانیشیدا باسی لەوە کرد کە ئەگەر لە 10 یاریی یەکەمدا 25 یان 26 خاڵ بەدەست بهێنن ئەوا دەتوانن نازناوی خولی ئیتاڵیا مسۆگەربکەن.
کەسانێکی زۆر ئاشقی خواردنی هەمبەرگرن، بەڵام دەزانین کە زۆر خواردنی زیانی هەیە، بۆ ئەوەی زیانی نەبێت بێ بەش نەبیت لە خواردنی بەم شێوازە دروستی بکە تا کێش زیاد نەکات نەبێتە هۆی کۆبوونەوەی چەوری.
300 گرام پەتاتە
یەک کوپ ونیو گەنمەشامی سپی
1 کوپ سیری هارراوەی عەجەم
2 کوپ فاسۆلیای رەش
نیو پارچە پیاز
کەرەوزی هارراوی تازە یان وشک بە قەبارەی پێویست
1 کەوچک بیبەری هارراوەی تون
2 کەوچکی بچوک کەمون
نیو کەوچک سۆسی سور بەڵام بەپێی خواست
خوێ بەپێی پێویست
زەیتی گوێزی هیندی یان هەر زەیتێكی سروشتی
دەتوانت تەماتە یان گوێزەر هەر پێکهاتەیەکی تری سەوزە یان داودەرمان و بەهارات کە پێت خۆشە بەکاریبهێنیت.
چۆنێتی دروستکردنی:
پەتاتەکە بکەرە کاغەزی ئەلەمنیۆم و بیخەرە ناو فڕنەکە لەسەر پلەی گەرمی 400، بۆ ماوەی 30-40 خولەک.
لەدەفرێکدا گەنمشامییە سپییەکە بکوڵێنە لەگەڵ کوپێک ئاودا بۆ ماوەی 25 خولەک، دوتر وازی لێبهێنە تا سارد دەبێتەوە.
سیری عەجەمەکە بەباشی بهارە.
دواتر پەتاتە و فاسۆلیا و گەنمەشامییەکە و پیاز و سەرجەم پێکهاتەکان تێکەڵ بکە بیهارە و سیرەکەش بکە بەسەریدا کە بووە هەویرێکی توند بیخە سەلاجەوە بۆ ماوەیەک.
پاشان خڕ خڕ ئامادەی بکە و بیکەرە فڕنەوە، لەسەر پلەی گەرمی 350، بۆ ماوەی 20 خولەک، پێشکەشی بکە.
شیرینیەکان لە مانگی ڕەمەزاندا بایەخی تایبەتی پێ دەدرێت، چونکە لەکاتی بەربانگدا ڕۆژووی پێ دەشکێنرێت یاخود دواتر دەخورێت.
پێداویستیەکان:
هەویرەکەی:
یەک کیسە ئارد
نیو کوپ شیری وشک یان یەک کوپ شیری تەڕ
دوو هێلکە
یەک ڤانێلا
ئاو بەپێی پێویست و توندبوونەوەی هەویرەکە
نیو کوپ زەیت یان ڕۆن
خوێ بەپێی پێویست
ناواخنەکەی:
گوێزی وردکراو
گوێزی هیندی
شەکر
حێل
چۆنێتی ئامادەکردنی:
یەکەم کارمان ئامادەکردنی هەویرەکەیە و تێکەڵکردنی پێکهاتەکان و شێلانیەتی بە دەست، پاش ئەوەی هەویرەکەت پێ گەیشت واتە هەست کرد نە توندە نە شلە، وازی لێ بهێنە بۆ ماوەی نیو کاتژمێر.
دواتر گوێزە وردکراوەکە و گوێزی هیندی و شەکر و حێلەکە تێکەڵ بەیەکتری دەکەین و ئامادەی دەکەین، دەتوانیت چیتر ئارەزووت کرد تێی بکەیت.
هەویرەکە گونک بکە و بەش بەش پانی بکەرەوە بەشێوەیەکی تەنک بە تیرۆک، پاشان ناواخنەکەی تێبکە و لولی بدە.
دواتر زەیتەکە یان ڕۆن بکەرە تاوەکەیەوە و بیخەرە سەر ئاگر، کە گەرم بوو برمەکانی تێبکە و سوری بکەرەوە، پێشکەشی بکە.
کەباب خواردنێکی ڕۆژهەڵاتیە بەگشتی و بە چەندین شێواز و پێکهاتەی جیاواز ئامادەدەکرێت، ئەگەر کەسێک نەخۆشی هەبێت وەک بەرزی کۆلیسترۆڵ دەتوانیت لەبری گۆشت کەبابی مریشک ئامادەبکات.
پێداویستیەکان:
قیمەی مریشک نیو کیلۆ
یەک پیازی وردکراو
زەعفەران نیو کەوچکی چا
خوێ، بیبەری سوور بە پێی پێویست
یەک کەوچک گەورە مەعدەنووسی وردکراو
یەک کەوچکی گەورە زەیت
چۆنێتی ئامادەکردنی:
هەموو پێکهاتەکان بە باشی تێکەڵ بکەن و بۆ ماوەی یەک کاتژمێر، پاشان لە بەفرگردا هەڵیبگرن.
دواتر بە شیشی کەبابەوەی بکەن بیبرژێنن و پێشکەشی بکەن.
پێداویستیەکان بۆ کەبابی مەحشی:
یەک کیلۆ قیمەی بەرخی چەور
یەک کیلۆ قیمە گوێرەکە
2 کوپ مەعدەنوسی وردکراو
1 کوپ پیازی وردکراو
8 کەوچکی گەورە ئارد
1 کوپ نەعنای وردکراو
یەک کەوچکی گەورە کەرەوزی وردکراو
بیبەری تیژی وردکراو بەپیی ئارەزوو
خوێ
یەک کەوچکی گەورە ترش
چۆنێتی ئامادەکردنی:
قیمەکە و سەرجەم پێکهاتەکان تێکەڵدەکەین و دەیشێڵین تا خۆی دەگرێت.
دواتر بە شیشکەوە وەک کەبابی ئاسانی دادەنرێت و دەبرژێنرێت.
ئامادەکردنی مریشک بە فڕن شێوازی زۆرە و دەتوانیت لەگەڵ چەندین پێکهاتەی جیاواز ئامادەی بکەیت.
پێداویستیەکان:
مریشك
پەتاتە
گوێزەر
پیاز
خوێ و ئاڵەتی ڕەش
دوو کەوچك مایۆنیز
سەرجەم پێکهاتەکان بەپێی بڕی پێویست و ئارەزوو.
چۆنێتی ئامادەکردنی:
مریشکەکە بۆ ماوەی سێ کاتژمێر لەناو خوێ و ئاڵەت و مایۆنیزەکە دابنێ.
پاشان بیخهره سەر سینیەک چەورکراو، دواتر بیخەرە فڕنەوە و پەتاتە و گوێزەر و پیازەکەی بکە بەسەردا ، دەبێت چاودێری بکەیت تا پێدەگات ئینجا پێشکەشی بکە.
کڵۆی و جەیمس ئەو دوو هاوسەرەن کە لە ئێستادا وەک هاوسەرەکانی تر بە شێوەیەکی ئاسایی ژیان بەڕێدەکەن، سەرەڕای ئەوەی لە سەرەتادا کڵۆی گرفتی بۆ هاتە پێش لەبارەی هاوسەرگیریکردن لەگەڵ جەیمسدا چونکە کورتەباڵایە.
کڵۆی تەمەن ٢٣ ساڵ لەگەڵ جەیمسی تەمەن ٢٧ ساڵدا کە کورتەباڵایە هاوسەرگیری کردووە و وەک خۆی دەڵێت کاتێک بە دایکی وتووە کە لەبارەی جەیمسی خۆشەویستییەوە تووشی شۆک بووە و وتوویەتی "بۆچی جەی، بۆچی جەی؟ ئەو کوتەباڵایە، کڵۆی، تۆ بۆ ئەو گونجاو نیت".
هەروەها دەشڵێت "ئەوەی کە من لە جەیدا هەستم پێیدەکرد، دایکم هەستی پێنەدەکرد".
کڵۆی بە جۆرێک وەسفی جەی دەکات کە کەسێکی دڵخۆش و ئەرێنییە، هەمیشە بابەتێک هەڵدەبژێرێت بۆ گفتوگۆ کە ئەو حەزی لێیەتی.
کڵۆی دەڵێت "کاتێک سەرەتا جەیم ناسی، هەرگیز بە هاوڕێیەکی کوڕی ڕاستەقینەم دانەنا و بەو شێوەیە بیرم لێ نەدەکردەوە، ئەویش بەهۆی ئەو بارودۆخەی کە تیایدا بوو".
جەیمس هاوڕێی هاوڕێکانی کڵۆی بووە، بەڵام سەرەتای دروستبوونی هاوڕێیەتی نێوانیان دەگەڕێتەوە بۆ ساڵی ٢٠١٢ کاتێک جەیمس لە یەکێتی وەرزشی کورتەباڵایاندا بووە لە بەریتانیا.
دەشڵێت، هەرچەندە لەو کاتەدا هاوڕێیەکی کوڕی دیکەی هەبووە، بەڵام پاش جیابوونەوەی لێی، یەکەم ژووانی لەگەڵ جەیمسدا لە ساڵی ٢٠١٣دا بووە لەسەر داوای جەیمس.
کڵۆی دەڵێت، لە کاردیفی پایتەخی وێڵز سەرقاڵی خوێندن بووە کاتێک جەی نامەی بۆ ناردووە و داوای ژووانی لێکردووە.
بە وتەی کڵۆی، سەرەتا لە ناخی خۆیدا ڕووبەڕووی هەندێک تەحەدی بووەتەوە لەبارەی ئەوەی کە خەڵک چی دەڵێن لەسەر پەیوەندییەکەیان بەتایبەتی دایکی، لەبەرئەوە نیگەران بووە لەبارەی قوڵبوونەوەی پەیوەندییەکەیان و کاردانەوەکانی خەڵک.
ئاماژە بەوە دەکات، کاتێک بەتەواوی لە جەیمس تێگەیشتووە و زانیویەتی کە چەندە ڕێزی دەگرێت، ئیتر نیگەرانی ئەوەی نەماوە کە خەڵک چی دەڵێن لەبارەی پەیوەندییەکەیانەوە.
ڕاشیدەگەیەنێت، سەرەتا لە ١٠٠% جەی خۆش نەویستووە، هەتا ڕۆژێک کە لەگەڵ دایک و خوشکەکەیدا چوون بۆ بازاڕ لە شارۆچکەی لاندودنۆ و چاویان بە جەی کەوتووە، کڵۆی دەڵێت لەو کاتەدا هەستێکی تایبەتی لەلا دروستبووە کە زۆری حەز لە جەیمسە، هەرچەندە ئەو هەرگیز شەرم ناکات، بەڵام لەو کاتەدا نەیتوانیووە هیچ شتێک بڵێت.
وەک خۆی دەڵێت، ساڵێک دوای ڕاگەیاندنی پەیوەندییەکەیان، رۆژێک چوون بۆ دەریاچەی لین گیرۆنید و لەوی جەی کەوتە سەر ئەژنۆ و داوای لێ کردم "هاوسەرگیریم لەگەڵدا دەکەیت"، منیش وتم "بەڵێ".
کڵۆی دەڵێت، ڕۆژی ئاهەنگی هاوسەرگیرییەکەیان کە مانگی ئابی ساڵی ڕابردوو بووە، خۆشترین ڕۆژە بەلایەوە و دەشیەوێت تەواوی ژیانی لەگەڵ جەیدا بەسەر بەرێت.
درێژی باڵای جەیمس مەترێک و ١٠ سانتیمە و درێژی باڵای کڵۆی مەترێک و ٧٠ سانتیمە. جەی بە زگماگی توشی " diastrophic dysplasia " بووە کە حاڵەتێکە و دەبێتە هۆی کورتەباڵایی، هەرچەندە دایک و باوکی ئاسایی بوون لە ڕووی جەستەوە.
خانمە گۆرانبێژی بەناوبانگی عەرەبی لەمانگی ڕەمەزاندا لەگەڵ کچەکەی دەچێتە عەمرە و سەردانی ماڵی خودا دەکات.
دیانا حەداد بەبۆنەی مانگی ڕەمەزانەوە سەردانی شاری مەککە دەکات و دەچێتە عەمرە، هاوکات کچە بچکۆلەکەشی میرا لەگەڵ خۆیدا دەبات و لەڕێگای تۆڕە کۆمەڵایەتیەکانەوە وێنەکانی بڵاودەکاتەوە و دەڵێت "خودا لێمان قبوڵ بکات، سوپاس بۆ نیعمەتەکانی خودا".
دیانا یەکێکە لە گۆرانیبێژە ناسراوەکانی لوبنان و هەوادارێکی زۆری هەیە، لەدایکبووی ساڵی 1976، لەساڵی 1992 دەستی بەکاری هونەری کردووە، خاوەنی چەندین ئەلبومی گۆرانی و کلیپە.
هونەرمەندی لاوی کوردستان نەوید زەردی نوێترین بەرهەمی بە زاراوەی کرمانجی بڵاودەکاتەوە بەناوی "چاڤ ڕەشا من".
نەوید زەردی خەڵکی شاری مهابادی کوردستانی ڕۆژهەڵاتە و خوێندنی دیبلۆمی هەر لەوێ تەواوکردووە، دواتر چووەتە ئەڵمانیا نیشتەجێ بووە لەشاری دیسڵدۆرف.
هاوکات لەماوەی ڕابردوودا ڕایگەیاند کە 6ی مانگی تەموز بڕیاڕە لە سلێمانی لە هۆتێل گراند ملینیۆم لەگەڵ هەردوو هونەرمەندی بەناوبانگ ( کچە گۆرانیبێژی کوردی ڕۆژهەڵات باران و ئیلیاس یاڵچنتاش گۆرانیبێژی ناسراوی تورکیا) کۆنسێرتێکی گەورە سازبکات، 13ی مانگیش لە هەولێر.